फेन्सिङमा शिक्षा र सीताले जिते स्वर्ण
वाग्मती प्रदेशकी शिक्षा नापितले प्रथम वीर गणेशमान सिंह राष्ट्रिय फेन्सिङ प्रतियोगितामा महिला व्यक्तिगत सावरतर्फ स्वर्ण जितेकी छन् ।
काठमाडौँ — वाग्मती प्रदेशकी शिक्षा नापितले प्रथम वीर गणेशमान सिंह राष्ट्रिय फेन्सिङ प्रतियोगितामा महिला व्यक्तिगत सावरतर्फ स्वर्ण जितेकी छन् ।राखेप कभर्डहलमा शनिबार नापितले फाइनलमा एपीएफकी उर्मिला लामालाई १५–९ अंकले पराजित गरिन् । एपीएफकी शुक घिसिङ र आर्मीकी मनीषा श्रेष्ठ कांस्य जित्न सफल भए ।महिला इपीतर्फ आर्मीकी सीता पाठकले एपीएफकी जानुका स्याङ्तानलाई १५–१२ अंकले हराएर स्वर्ण जितिन् । एपीएफकी अनिता कार्की र आर्मीकी इन्दिरा पौडेल तेस्रो भए ।वीर गणेशमान सिंह स्पोर्ट्स कमिटी र नेपाल फेन्सिङ संघको संयुक्त आयोजनमा भएको प्रतियोगितामा वाग्मती, सुदूरपश्चिम, गण्डकीसहित विभागीय टोली आर्मी र एपीएफका गरी १ सय १४ खेलाडीले १२ स्वर्णका लागि प्रतिस्पर्धा गर्नेछन् ।प्रतियोगितामा महिला र पुरुष दुवैतर्फ सावर, इपी, फोइल गरी तीन विधामा व्यक्तिगत र टिममा प्रतिस्पर्धा हुनेछ ।